Een dagbreek, as die lente blom - INK - INK Een dagbreek, as die lente blom - INK
Titel: Een dagbreek, as die lente blom
Datum gepubliseer: 1 September 2019 Aantal woorde: 79 113 Kere gelees ♥2
spit ek pers viooltjies uit my tuin
en dra dit ver, tot in jou erf
om dáár te plant
waar smiddags laat
skadu’s oor jou landskap verf
wie gaan daar,
sal jy dalk wonder
(wyl voëltjies skemeroggend sing)
– dis ek, dis ék
wat blomme na jou akkers bring
en jy sal wis, as jy dit sien
wievandaan dit kom –
so uit my tuin
so uit my hart…
as pers viooltjies vir jou blom